Veral die CX-5 is ’n besonder goeie deal, aangesien dit vir dieselfde prys as die res ’n meer premiumproduk opdis.
Die luginlate is afgewerk met egte metaal en amper aan alles wat ’n mens vat, is sagte leer of hoëgehalte- plastiek.
Dis meer ekonomies op brandstof, maar ook net solank jy nie ’n vrag passasiers en bagasie aanry nie. Ek gee toe dat die petrolgedrewe CX-5 nie die sterkste trek of die minste petrol sluk nie, maar hy brand skoner en trek egalig.
En anders as die nuwe, kleiner enjins op die mark, voel dit nie asof die CX-5 vreeslik hard moet werk om dieselfde job te doen nie.